**Ministru kabineta noteikumu projekta „Grozījumi Ministru kabineta 2013. gada 2. aprīļa noteikumos Nr. 186 “Kārtība, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks  | Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam sākotnējās ietekmes novērtējuma ziņojuma (anotācijas) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts“Grozījumi Ministru kabineta 2013. gada 2. aprīļa noteikumos Nr. 186 “Kārtība, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus”” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas iniciatīvas, lai precīzi pārņemtu Eiropas Parlamenta un Padomes 2010. gada 24. novembra Direktīvas 2010/75/ES par rūpnieciskajām emisijām (piesārņojuma integrēta novēršana un kontrole) prasības. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Eiropas Komisija (turpmāk – Komisija) 2020. gada 30. jūnijā nosūtīja informācijas pieprasījumu sniegt papildu informāciju par Eiropas Parlamenta un Padomes2010. gada 24. novembra Direktīvas 2010/75/ES par rūpnieciskajām emisijām (piesārņojuma integrēta novēršana un kontrole (turpmāk – Direktīva)prasību pārņemšanu Latvijas normatīvajos aktos.Latvija, atbildot uz Komisijas pieprasījumu, identificēja šādas Direktīvas prasības, kuru pārņemšana precizējama, veicot grozījumus Ministru kabineta 2013. gada 2. aprīļa noteikumos Nr. 186 “Kārtība, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus” (turpmāk – noteikumi):1. Direktīvas 3.panta 46.punkta “c)”apakšpunkts par definīcijas “organiskais šķīdinātājs” precīzu pārņemšanu;2. Direktīvas 59.panta 2. un 3.punkts par emisiju kontroli iekārtām un darbībām, kurās izmanto organiskos šķīdinātājus;3. Direktīvas VII pielikuma 5.daļas 2.punkts par emisiju samazināšanas plānu gadījumos kad tiek uzklātas aizsargkārtas, lakas, saistvielas vai iespiedkrāsas.4. Direktīvas VII pielikuma 5.daļas 3.punkts par emisiju samazināšanas plāna īstenošanas pieeju iekārtās, kurās izstrādājuma cietās daļas saturu var uzskatīt par nemainīgu;5. Direktīvas VII pielikuma 7.daļas 3.punkta “b)” apakšpunkta “ii)”punkts par šķīdinātāju apsaimniekošanas plāna izmantošanu tehnisko noteikumu ievērošanas pārbaudē.Noteikumu projekta 4.punkts paredz, ka mērķa emisijas limita noteikšanai ir iespējams izmantot arī alternatīvas metodes bez tām, kas minētas noteikumu 12.1. un 12.2.apakšpunktos. Šādi precizējumi veikti, jo Direktīva paredz, ka var izmantot arī citas metodes, kas nav ietvertas Direktīvā, ja saņemts kompetentās iestādes (Latvijas gadījumā – Valsts vides dienesta) saskaņojums.Kritērijs, pēc kā Valsts vides dienests izvērtēs vai saskaņojums izsniedzams, ir tas, vai izvēloties citu alternatīvu metodi, tiks sasniegts līdzvērtīgs emisiju samazinājums.Noteikumu projekta 6.punktā (19.1, 19.2.) tiek paredzētas atkāpes, gaistošo organisko savienojumu emitējošām iekārtām, kuras tehnisko vai ekonomisko apstākļu dēļ nevar izpildīt konkrētas šajos noteikumos noteiktās prasības. Šādas atkāpes paredz Direktīva, lai atvieglotu zināmu prasību izpildi, bet vienlaikus nosakot arī to, ka kompetentās iestādes uzdevums ir izvērtēt katru gadījumu individuāli un to vai atkāpe ir piešķirama vai nav piešķirama. Valsts vides dienesta uzdevums būs izstrādāt iekšēju kārtību kādos gadījumos piešķiramas atkāpes un tajā noteikt vienotus vērtēšanas kritērijus, piemēram, būtu jāvērtē vai atkāpes piešķiršanas gadījumā tiek izmantotas labākās pieejamās vai jaunākās tehnoloģijas un konkrētā iekārtā veiktā darbība nerada būtisku risku cilvēku veselībai un videi. Tādā veidā novēršot gadījumus, kad vienādās situācijās tiek pieņemti atšķirīgi lēmumi. Vienlaikus noteikumu projekts ietver arī tehnisku precizējumu. Noteikumu projekta 5.punkts paredz precizējumus spēkā esošo noteikumu 17.punktā, svītrojot tiešās atsauces uz standartiem, ņemot vērā to, ka akreditācijas principi ir noteikti Ministru kabineta 2019.gada 17.decembra noteikumos Nr.673 „Atbilstības novērtēšanas institūciju novērtēšanas, akreditācijas un uzraudzības noteikumi” un tāpēc vairs nav nepieciešams noteikumu tekstā izdarīt tiešas atsauces uz akreditācijas standartiem. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk-VARAM), Valsts vides dienests (turpmāk – VVD). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais regulējums attiecas uz piesārņojošo darbību operatoriem likuma “Par piesārņojumu” izpratnē, kas saņēmuši B kategorijas piesārņojošās darbības atļauju un veic darbības, kurās noteiktos apjomos tiek izmantoti organiskie šķīdinātāji. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama kā neitrāla.Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2010. gada 24. novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole).  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |
| --- | --- |
| **Attiecīgā ES tiesību akta datums, numurs un nosaukums** | Eiropas Parlamenta un Padomes 2010. gada 24. novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| I nodaļa – Kopīgie noteikumi |
|  3.panta 46.punkta “c” apakšpunkts |  Noteikumu projekta 2.punkts |  Pārņemts pilnībā |  Netiek noteiktas stingrākas prasības. |
| V nodaļa – Īpaši noteikumi par iekārtām un darbībām, kurās izmanto organiskos šķīdinātājus |
|  59.panta 2.punkts |  Noteikumu projekta 6.punkts (19.1,19.3, 19.4 punkts) |  Pārņemts pilnībā |  Netiek noteiktas stingrākas prasības |
|  59.panta 3.punkts |  Noteikumu projekta 6.punkts (19.2 ,19.3, 19.4 punkts) |  Pārņemts pilnībā |  Netiek noteiktas stingrākas prasības |
| VII pielikums – Tehniskie noteikumi attiecībā uz iekārtām un darbībām ar organiskiem šķīdinātājiem |
| VII pielikuma 5.daļas 2.punkts | Noteikumu projekta 3. un 4.punkts | Pārņemts pilnībā | Netiek noteiktas stingrākas prasības |
|  VII pielikuma 5.daļas 3.punkta pirmais teikums |  Noteikumu projekta 7.punkts |  Pārņemts pilnībā |  Netiek noteiktas stingrākas prasības |
|  VII pielikuma 7.daļas 3.punkta b) apakšpunkta “ii”punkts |  Noteikumu projekta8.punkts |  Pārņemts pilnībā |  Netiek noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Direktīvas 2010/75/ES pārņemamās normas neparedz rīcības brīvību ES dalībvalstij pārņemt vai ieviest noteiktas ES tiesību akta normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Noteikumu projekts šo jomu neskar. |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums (anotācija) publicēts VARAM tīmekļvietnē  <http://www.varam.gov.lv/> 2020. gada 29. septembrī un Valsts kancelejas tīmekļvietnē <https://www.mk.gov.lv> atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti  | No sabiedrības, īstenojot sabiedrības līdzdalības procesu, komentāri un viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VARAM, VVD.  |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Artūrs Toms Plešs

Puriņa 66016785

Kristine.Purina@varam.gov.lv